สวัสดีครับ ผมนิกครับ พลกฤต ภารสงัด 630510590 CS CMU 63 ครับ

ในบทความนี้ผมจะมารีวิวการเรียน, หลักสูตรวิทยาคอม มช 63 ปี 1 แบบคนชิลๆ สุดๆ แบบไม่มีใครชิลกว่านี้แล้วครับ

สำหรับอาจารย์ 204 รับผมไปเป็น TA เถอะครับ หาตังทำคีย์บอร์ดอยู่ :pray:

โดยรูปแบบของเนื้อหาในนี้จะจัดเป็น: รายวิชา, การให้คะแนนและประสบการณ์ในวิชานั้นๆ นะครับ

เทอม 1:

ในช่วงการเรียนเทอมนี้ ตอนครึ่งเทอมแรกก็จะเป็นช่วงโควิด(Covid-19) ระบาดช่วงท้ายๆ ของระลอกที่ 1 ซึ่งส่วนใหญ่จะเป็นการเรียนแบบสลับกัน คือเรียนในห้องสลับกับออนไลน์ บางวิชาก็ให้เข้าห้องก็ได้ ออนไลน์ก็ได้แล้วแต่นักศึกษา ซึ่งในการเรียนออนไลน์ อาจารย์จะจัดสอนหรือให้งานผ่านทาง Microsoft Team หรือจะใช้เว็บของ มช เองครับ สำหรับการเรียน บางวิชาจะมีเช็คชื่อ แล้วก็สำหรับการแต่งกายในการเข้าเรียน อาจารย์เค้าไม่ได้บังคับนะครับว่าจะแต่งชุด นศ หรือชุดสุภาพ แต่บางวิชาบังคับ และสำหรับเทอม 1 ด้วยความที่เราเป็นเด็กใหม่ สำหรับผมนะ ผมใส่ชุดนศไปทุกคาบเลย แค่เทอม 1 แหละ เดี๋ยวเทอม 2 ค่อยดูกันอีกทีข้างล่าง และเรื่องการสอบของมหาวิทยาลัยในเทอมนี้ จะมีบางวิชาที่สอบออนไลน์ แค่บางวิชานะ นอกนั้นในห้องหมด เดี๋ยววิชาไหนที่สอบออนไลน์ผมจะบอกเอง ส่วนอันไหนที่ไม่บอกจะไม่เขียนนะครับ และก็เวลาสอบในห้องอะ มันคืออารมณ์แบบสอบพวก gat-pat o-net ไรประมาณนั้นเลย ไม่ใช่เนื้อหานะ อารมณ์เฉยๆ แบบว่าเราต้องหาห้องเองอะไรประมาณนี้

สถานการณ์ที่เกิดขึ้นในเทอมนี้ (Environment Set-up): เป็นช่วงปลายๆ ของโควิดระลอก 1 (ต้นเทอม) แล้วก็มชมีมาตราการลดผ่อนการป้องกันโควิด (หลังกลางเทอม)

โอเคเข้าเรื่อง ต่อไปนี้จะเป็นการรีวิวแต่ละตัวที่เรียนไปในเทอมนี้นะครับ โดยจะมีเกณฑ์คะแนนความชิลของผมเองในแต่ละวิชาครับ

202101 ชีวะ 1 ผมเรียนอยู่ sec 001 9.30-11.00 น. จันทร์กับพฤหัสบดี

วิชานี้จะเรียนเนื้อหาชีวะ ม.ปลาย + เนื้อหามหาลัยนิดๆ นิดๆ จริงๆ ซึ่งแต่ละคาบก็จะเรียนคาบละเรื่องเลย หรือบางเรื่องใช้ 2 คาบ ตอนผมพึ่งเข้ามาเรียนก็จะมีช่วงปรับตัว ช่วงนั้นคือแบบเหวอมากๆ แบบว่า เชี่ยยย คาบละเรื่องเลยหรอวะ อะไรทำนองนี้ซึ่งในแต่ละเรื่องก็จะใช้อาจารย์มาสอนไม่ซ้ำกัน

สำหรับการเก็บคะแนน

จะมีการเก็บคะแนนแบบทดสอบเล็กๆ 15% แบ่งเป็น 3% + 4% \* 4 ซึ่งจะเป็นสอบเนื้อหาที่เรียนไปซัก 2-3 คาบที่ผ่านมา, สอบเก็บคะแนนย่อย 2 ครั้ง ครั้งแรกก่อนกลางภาค 15% ครั้งที่สอง 16% ก่อนปลายภาค และก็สอบกลางภาค 28% ปลายภาค 26% แต่เดี๋ยวก่อน มันมีเหตุการณ์ที่เกิดขึ้นจนทำให้คะแนนที่ตั้งในเกฑณ์ไว้ตอนแรกเปลี่ยนไป เอางี้ เดี๋ยวผมจะเล่าในเหตุการณ์ที่เกิดขึ้นในวิชานี้ว่าผมทำไรไปบ้าง อะเริ่ม

ประสบการณ์ในวิชานี้

ตอนเก็บคะแนนทดสอบเล็ก คือมันสอบในเว็บของมหาวิทยาลัย นี่คือจุดพีกที่ผมได้รู้จักเพื่อนมากขึ้น 555 แบบว่า นายๆ เราทำแบบทดสอบได้คะแนนเท่านี้ นายลองตอบข้ออื่นให้หน่อย ถ้าได้เต็มก็เอามาใส่ของตัวเอง 5555 เพราะว่ามันสอบได้ 2 รอบ

ตอนสอบเก็บคะแนนย่อยก่อนกลางภาค สอบเป็นการสอบแบบออนไลน์ เปิดกล้อง เปิดหนังสือได้(มั้งจำไม่ได้ แต่เปิดอยู่) เป็นการสอบในเว็บมหาลัยผ่าน safe exam browser มันเป็น browser ที่จะไม่ให้เห็นโปรแกรมอื่นระหว่างใช้อยู่ พับจอไม่ได้นั่นแหละ ซึ่งก็ไม่มีปัญหาอะไร ผมก็ไปนั่งในห้องอ่านหนังสือหอชาย 4 นั่งกับเพื่อนเอาแลปท้อปชนให้หันไปอีกฝั่งกัน กล้องก็จะเห็นแค่กำแพง ผมก็นั่งคุยกับเพื่อนไป เนียนไป แต่ปัญหาคือ ข้อสอบมันจับเวลา แล้วคือแบบ มันมีเวลาทั้งหมดสำหรับทำข้อสอบ กับเวลาในข้อสอบชุดนั้นๆ ผมก็เลยคุยไรไม่ได้เลย ต้องตั้งใจทำ แล้วไอ่เวลาเนี่ย ตัวปัญหาสุดๆ เพราะว่ามันนับไปเลยโดยที่ว่าเวลาโหลดข้อสอบอะ มันก็นับ ทำให้ไม่มีเวลาพอกัน แล้วก็มีนักศึกษาบางคนที่แบบว่า ข้อสอบไม่ขึ้น กด submit ไม่ได้ บลาๆๆ มันก็เลยจากที่มีสอบเก็บย่อย 2 ครั้ง กลายเป็น 1 ครั้ง แล้วก็เอาเนื้อหาไปรวมกับปลายภาค… สุดๆ ครับ ซึ่งหลังจากสอบช่วงนั้นก็เป็นช่วงที่มีมาตรการผ่อนคลายของมช ทำให้ไม่มีการสอบย่อยครั้งที่สอง

สอบกลางภาค และปลายภาค 26% + 16% เป็นการสอบชิลๆ เพราะทำตัวชิลๆโดยตัวผมเองก็ไม่ชอบอ่านหนังสืออยู่แล้ว ก็เลยทำได้บ้างไม่ได้บ้าง เห็นคนรีบออก ผมก็เลยรีบทำข้อที่ได้แล้วก็มั่วข้อที่ไม่ได้แล้วรีบออกตาม นั่งตรงนี้ก็คิดไม่ได้ ไปออกไปบ่นกับเพื่อนดีกว่า อะไรประมาณนั้น

คะแนนความชิล: 3/5

203111 เคมี 1 ผมเรียนอยู่ sec 003 8.00 – 9.30 น. อังคารกับศุกร์

ใช่แล้วครับทุกท่าน 8 โมงครับ โดยสำหรับวิชานี้จะเป็นเคมี ม.ปลายที่เพิ่มเนื้อหาระดับมหาวิทยลัยมากกว่านิดนึง บอกได้ว่าลึกกว่านิดๆ วิชานี้ sec ผมมีอาจารย์ที่สอนอยู่ 2 คน คนแรกสอนเรื่องปริมาณสารต้นๆ เนื้อหาช่วง ต้นของเคมี ปริมาณสารจนถึงสมดุลมั้ง และก็ของอาจารย์คนแรก เค้าจะให้เป็นสอนในห้องสลับกับออนไลน์แบบแบ่งครึ่งห้อง แบบว่าวันนี้ครึ่งห้องเรียนออนไลน์ อีกครึ่งเรียนในห้องสลับไปมาแบบนี้ อาจารย์คนนี้สอนสนุกอยู่ครับ ต่อมาอาจารย์อีกคน เรียนในห้องเท่านั้นเพราะเป็นช่วงหลังกลางภาค ใส่ชุดนศ เท่านั้น แล้วก็เรียน 8 โมง สำหรับคนที่ไม่รู้ว่าเรียน 8 โมงเป็นยังไง มันเป็นอย่างงี้ครับ โดยปกติผมจะตื่นช่วง 7 โมง ขี้เกียจลุกจากที่นอนครับ เลทครับ อะต่อ อาจารย์คนนี้ friendly กับนศมาก ให้ทำตัวเป็นนักเรียนกับครูเหมือนอยู่โรงเรียนเลย อาจารย์คนนี้สอนแต่เรื่องช่วงหลังของเคมีครับ อณุหพลศาสตร์จนถึงจลนศาสตร์เคมีมั้ง ซึ่งทั้งนี้ อาจารย์คนไหนสอนช่วงไหนผมก็จะไม่ได้ เพราะมันจะมีวันที่เค้าสลับกันมาสอนแทนอยู่มั้ง

สำหรับการเก็บคะแนน

จะมีคะแนนเข้าห้อง 5 คะแนน มีเช็คชื่อครับ แต่เช็คตอนท้ายคาบนะ, กลางภาค 45% และปลายภาค 50%

ประสบการณ์ในวิชานี้

ตอนก่อนสอบกลางภาค นัดกันอ่านหนังสือ ทำแบบฝึกหัดแบบสุดๆ เพราะไม่เข้าใจจัดๆ ส่วนตัวไม่ถนัดวิชานี้อยู่แล้ว นั่งอ่านกันตั้งแต่ 2 3 ทุ่มยันเที่ยงคืน พอปลายภาคปุ้ป แม่งไม่มีเอนเนอร์จี้เหมือนกลางภาค ไม่นงไม่นัดกันละ โคตรขี้เกียจ 555

สำหรับตอนสอบก็ไม่มีอะไรมากครับ เข้าไปทำแล้วก็ออกมาคุยเหมือนเดิม พีคตรงออกมาแล้วคำตอบไม่เหมือนกัน 555 เถียงไปเถียงมา

คะแนนความชิล: 3/5

202103 แลปชีวะ 1 ผมเรียนอยู่ sec 006 9.30 – 12.30 น. พุธ

วิชานี้เป็นวิชาควบคู่กับ 202101 ชีวะ 1 มันจะแบบว่า เรียนในห้องแลป ทำการทดลองในแต่ละเรื่องของชีวะที่เรียนไปใน 202111 แต่ก็จะมีบรีฟก่อนว่าการทดลองนี้ทำยังไง ออกมาเป็นยังไง เป็นวิชาที่โคตรชิล แต่มีสอบท้ายคาบทุกคาบนะ แต่ก็ยังชิลอยู่เพราะที่สอบมันอยู่ในบรีฟหมดแล้ว 555 อ่านซักแปปยังทัน สอบเป็นสอบเก็บคะแนนง่ายๆ ของแต่ละคาบ เนื้อหาคือที่เรียนในคาบนั้นเลย ไม่เกิน 10 ข้อ กากบาทหมด ทำเสร็จกลับบ้าน

สำหรับการเก็บคะแนน

วิชานี้ไม่มีสอบ!!! เพราะสอบทุกคาบ 555 เก็บคะแนนแลปทุกคาบ(11 คาบ) 15% คิดเป็น 100% คิดเป็นนะครับ ไม่ใช่รวม ก็คือคะแนนไม่เท่ากันทุกแลป

ประสบการณ์ในวิชานี้

ในคาบก็ไม่มีไรมาก เรียนๆ ชิลๆ นั่งดูวีดีโอฟังบรีฟชิลๆ ชิลมาก แล้วก็พอจะสอบก็อ่านหนังสือคู่มือนิดหน่อย คุยกับเพื่อนแลปหนุกๆ วิชานี้ถ้ารู้จักเพื่อนนี่ยิ่งหนุกเลย นั่งคุยชิลๆ ทำไปบ่นไปชิลๆ สอบเสร็จก็ออกห้องมาคุยบ่นๆกัน

คะแนนความชิล: 5/5

203115 แลปเคมี 1 ผมเรียนอยู่ sec 023 14.30 – 17.30 น. พุธ

คุณคิดว่าชิลเหมือนวิชาข้างบนปะ ห้าๆ ใช่และไม่ วิชานี้ก็คล้ายๆ วิชาข้างบน เรียนควบคู่กับ 203111 เคมี 1 เป็นวิชาที่แบบว่า ถ้าเร็วก็กลับเร็วอะ โดยพวกวิชาแลปเราจะได้เรียนเป็นกลุ่ม ลืมบอกในวิชาข้างบนด้วย ซึ่งถ้ากลุ่มไหนเสร็จก่อนก็กลับได้เลย แล้วก็มันนานที่ตรงทดลองนี่แหละ แล้ววิธีทดลองก็คือต้องเขียนมาก่อนด้วยเป็น flow chart ทุกการทดลอง โดยที่อาจารย์จะไม่บรีฟไรให้เลย แต่ก็ยังช่วยนะ วิธีจะมีในหนังสือคู่มือและก็เป็นวิดีโอมาให้ แล้วก็ต้องเขียนผลการทดลองทั้งหมดด้วย นานตรงนี้แหละ แล้วก็วิชานี้เค้าบังคับนะว่าให้ใส่เสื้อผ้าที่ปกคลุม แล้วก็เสื้อแลปกับแว่นแลปแล้วก็หน้ากากอนามัยด้วย

การเก็บคะแนน

รายงานผลการทดลอง 40%, การเตรียมตัวก่อนทำปฏิบัติการและสมุดบรรทุกผลการทดลอง 10%, ความตั้งใจและเทคนิคในการทำปฏิบัติการ 10%, การสอบ safety 5%, การสอบปลายภาค 35%

คิดซะว่าคะแนนที่ไม่ใช่สอบปลายภาคเป็นคะแนนแลปก็ยังดี โห เก็บเต็มนี่ยังไงๆ ก็ได้ A แน่ๆ ห้าๆไม่ เขียนแลปผิดก็โดนหักแต่ละจุดนะ เขียนหน่วยผิด เขียนเลขการทดลองผิด ไม่เขียนเลขที่ตัวเอง บลาๆๆๆ โดนหักหมด คะแนนหายอย่างเยอะตรงจุดนี้

ประสบการณ์ในวิชานี้

ตามการเก็บคะแนนข้างบนในส่วนที่บอกว่าโดนหัก อันนั้นคือประสบการณ์จริงนะครับ คือหักไม่เยอะหรอก 0.5 เอง ☹ เต็ม 10 แต่ 0.5 ตามจุดนะ เบรอห์ วิชานี้เป็นวิชาที่ค่อนข้างสนุกอยู่ ได้บ่นกับเพื่อนมาก แล้วก็เหนื่อยสุดๆ คือแบบนั่งรอสาร คนสารจนเหนื่อยจนอยากนอน แต่ก็ไม่ได้โหดร้ายไรนะที่อ่านข้างต้น ก็สนุกดี คล้ายๆ ว่าเราทำแลป ม.ปลายแต่แอดวานซ์นิดนึง สนุกดี แล้วก็มันก็เหนื่อยตรงที่ว่าเราใส่ชุดคลุมแลปแล้วก็แว่นตากับหน้ากากอนามัย หายใจยากแล้วก็ร้อนด้วย ยิ่งห้องเป็นพัดลมอีก มีคาบนึงผมยก Cramp(ขาตั้งที่คีบขวดชมพู่อะ) ไปเก็บ เดินเหมือนกับซอมบี้ เหนื่อยจริงคาบนั้น หายใจลำบาก

คะแนนความชิล: 4/5

001101 Fundamental English 1 ผมเรียนอยู่ sec 074 13.00 – 14.30 น. อังคารกับศุกร์

เป็นวิชาชิลๆ ครับ เนื้อหาอังกฤษก็ประมาณที่เคยเรียนมาเลย ไม่มีไรยากเลย เป็นอังกฤษต้นๆ อะ แบบ grammar ก็แค่ present simple, con, perfect, แล้วก็มี past simple, con นิดหน่อย มีคำศัพท์นิดนึง แต่ถ้าได้อยู่แล้วก็ชิลๆ ครับ อาจารย์ก็เฟรนด์ลี่กับนศมากๆ วิชานี้เราจะไม่ได้เรียนกับเพื่อนในภาคเดียวกันนะ ทุกทีจะมีสอบ e-pro เพื่อแบ่ง sec การเรียน แต่ปีนี้ไม่มีเพราะโควิด เค้าเลยแบ่งตามคะแนน o-net อย่างที่บอกคือเราไม่ได้เรียนกับเพื่อนในภาค แต่เราได้เจอคนจากคณะอื่น ภาคอื่นเต็มไปหมดคละๆ กัน และมันจะมีช่วงปลายภาคที่เค้าจะให้เราแบ่งกลุ่มกันเพื่อทำกิจกรรม Story Telling เป็นยังไง เดี๋ยวเล่าต่อในประสบการณ์

การเก็บคะแนน:

มีคะแนนเข้าห้อง 10% ใช่ครับ มีเช็คชื่อ, มีสอบ Speaking, Listening อย่างละ 10% รวมเป็น 20%, สอบกลางภาค 35% และปลายภาค 35% ซึ่งทั้งหมดสอบในห้องนะครับ

ประสบการณ์ในวิชานี้

ต่อจากข้างบนนะครับ Story Telling ในที่นี้ก็คือ อาจารย์จะให้ภาพมาแล้วให้เราแต่งเรื่องภายใน 2 นาทีแล้วพูดประมาณ 4 – 6 นาที แล้วแต่ขนาดกลุ่ม (2 – 3 คน) ที่พีคก็คือมันจะเป็นการแถล้วนๆ ครับ แถให้แบบว่า ขึ้นสวย สรุปสวย แล้วมันจะมีช่วงที่แบบว่า หัวเราคิดภาษาไทยมาแล้วแต่ส่วนแปลมาหาคำไม่เจอ 555 ตอนนั้นก็จะแบบ อืมม เอออ อะไรประมาณนั้น แต่เราก็พูดภาษาไทยออกมาได้นะ แต่ห้ามเยอะ ถ้าแปลไม่ได้จริงๆ แล้วเพื่อนก็ช่วยพูดแทรกได้ด้วย แบบว่าช่วยกันพูดให้จบใน 4 – 6 นาทีอะ แล้วก็จะมีช่วงที่ speaking ในห้อง จับกลุ่มมั่วๆ อันนี้ไม่เกี่ยวกับ Story Telling นะแต่เป็นการฝึกในห้อง บางคนก็สำเนียงดีมาเลย ไอเราก็รู้สึกกระแดะนิดๆ (รู้สึกว่าต้องใช้คำนี้ 555) คือปกติตอนผมพูดอังกฤษก็จะรู้สึกแบบ using cring-y English speech and word อยู่แล้ว 555

คะแนนความชิล: 5/5

140104 Citizenship ผมเรียนอยู่ sec 18 14.30 – 16.00 น. อังคารกับศุกร์

วิชาหน้าที่พลเมือง ลืมหน้าที่พลเมืองที่เคยเรียนมาได้เลย(หรือไม่ได้เรียนก็แล้วแต่) เพราะว่าวิชานี้ มันเกี่ยวกับชีวิตประจำวันเราจริงๆ เป็นเนื้อหาแบบว่าเป็นคนในสังคมยังไง สิ่งแวดล้อมเป็นยังไง แบบว่าเกี่ยวกับชีวิตประจำวันเราเลยอะ วิชานี้สอนด้วยอาจารย์หลายคน และสอนผ่าน vdo เนื่องจากโควิดมั้ง หรือว่าสอนอย่างงี้อยู่แล้วไม่รู้ แล้วเค้าก็จะมีงานประจำวีคมาเรื่อยๆ ให้เราทำแล้วเก็บคะแนน มีงานของ School of Changer ด้วย เอาไว้ปรับตัวสำหรับปี 1 เลย ทีเด็ดของวิชานี้อยู่หลังปลายภาคนั่นคือกิจกรรม Kickstarter มันเป็นแบบว่า อาจารย์จะให้เราจับกลุ่ม และอีกเช่นเคย วิชานี้ไม่ได้เรียนแค่กับเพื่อนในภาค เรียนกับภาคอื่นด้วย ก็จะมีคนอื่นหากลุ่มกันเพราะว่ากลุ่มนึงต้องการคนประมาณ 10-11 คน อะต่อ ซึ่งหลังจากจัดกลุ่มแล้วก็จะให้กดไลค์เพจเฟสวิชาแล้วทำอะไรก็ได้ที่อยากทำ ถุ้ย คือให้ทำอะไรก็ได้ที่อยากทำ แล้วเกิดประโยชน์กับคนส่วนรวมอย่างไร ให้ทำวิดีโอสรุปมา แล้วก็ต้องมีตัวงานมาให้ดูด้วย ซึ่งกิจกรรมนี้มีเวลาให้อยู่ 2 สัปดาห์ก่อนสอบปลายภาค แล้วก็มีดูหนังด้วย ออกสอบด้วยนะอันนี้ 555 แบบว่าจะเป็นสัปดาห์ที่อาจารย์จะไม่ปล่อยคลิปแต่จะให้โค้ดไปดูหนังเอา แต่ไม่ใช่ไปดูที่ห้างอะไรนะ ดูออนไลน์นี่แหละ โดยเค้าจะมีเว็บกับโค้ดสำหรับซื้อหนังดูให้ แต่เป็นหนังที่เลือกไว้แล้วนะ ผมได้ดูเรื่อง Capernaum และ Home Less สองเรื่องนี้เป็นเรื่องเกี่ยวกับสิ่งที่เรียนไปในวิชานี้เลย แต่จะบรรยายออกมาในรูปแบบหนัง เป็นเรื่องที่ดีครับ แนะนำๆ

สำหรับการเก็บคะแนน

สอบกลางภาค 50% ปลายภาค 20% Kickstarter 30% ซึ่งการสอบเป็นออนไลน์ทั้งหมดผ่าน google form

ประสบการณ์ในวิชานี้

ก็จะเป็นเรื่องตอนทำ Kickstarter แหละ เรื่องสอบก็วุ่นนิดๆ สารภาพเลยว่าตอนกลางภาคนั่งด้วยกันกับเพื่อนอีก 2 คนทำๆ ใช้ความคิดลอกๆ กัน 555 แล้วแบบคะแนนออกมาเท่ากัน ชื่อเรียงกัน 3 คน 55555 ส่วนปลายภาคก็แยกกันทำ ใช้ที่ๆ อ่านมา เอาจริงๆ หลังกลางภาคมาก็ไม่ได้ดูวิดีโอเลยเพราะว่าโคตรยาว ก็เลยดูชีทไปทำไป แต่มันดันออกในวิดีโอด้วยน่ะสิ เบรอห์ แล้วข้อสอบก็จะมีออกเรื่องเกี่ยวกับหนังที่ดูด้วย คะแนนฟรีเลย อะกลับมาที่ Kickstarter คือ มันหนักตรงที่ว่าตอนเรียกมาประชุมทำนี่ดิ คือกลุ่มผมมีเพื่อนในภาคอยู่ครึ่งนึงประมาณ 60% แล้วอีก 40% เป็นคณะศึกษา ตอนเริ่มทำจริงๆ ก็เลยไป 1 สัปดาห์แล้ว ตอนแรกดูเหมือนว่าโดนหักคะแนนเยอะแน่ๆ แต่ก็ช่วยๆ กันทำจนเสร็จจนได้ 555 แต่ที่เหนื่อยจริงๆ คือตอนที่ผมนั่งทำ vdo นี่แหละ เหนื่อยมากๆ ไหนจะรอเสียงของคนที่ทำงานในส่วนนั้นๆ มาอธิบายว่าทำไรบ้าง หาฟุตเทจอีก ตัดเสียงให้ตรง วิชานี้นึกว่าวิขาทำ vdo 555

คะแนนความชิล: 3/5

206111 แคลคูลัส 1 ผมเรียนอยู่ sec 004 11.00 – 12.30 จันทร์กับพฤหัสบดี

วิชาที่มีแต่คนบ่น แต่ผมว่าชิลสุดของผมละ 555 ขอบคุณครูบอมที่สอนผมตอน ม.ปลายนะครับ(ถ้าครูได้อ่านถึงจุดนี้ผมดีใจมากๆ นะครับ) คือวิชานี้อะ ตามชื่อเลย เป็นวิชาเลขวิชาเดียวของเทอมนี้ แล้วมันก็ง่ายมากๆ สำหรับผมนะ เป็นแคลคูลัส ม.ปลาย ที่มีเพิ่มเนื้อหามหาลัยนิดๆ เช่นการหาปริมาตรของรูปทรง ที่ต้องใช้อินทิเกรตรอบแกน อันนั้นกว่าจะเก็ต คือมันจะมีเรื่องมหาลัยเข้ามานิดๆ หลังกลางภาค เป็นช่วงเรียนเรื่องอินทิเกรต แต่ก็โอเคอยู่ แล้วก็จะมีเพื่อนบ่นอาจารย์สอนไม่เข้าใจ กลายเป็นว่าผมนั่งในห้องแล้วสอนเพื่อนข้างๆ แทนอาจารย์ละ 555 แบบอาจารย์ก็สอนไป ผมก็แปลภาษาให้เพื่อน

สำหรับการเก็บคะแนน

แบบทดสอบในเว็บ 10%, สอบกลางภาคและปลายภาคอย่างละ 45% รวมเป็น 90%

สอบในเว็บอาจารย์จะปล่อยแบบทดสอบตามสัปดาห์ และเนื้อหาก็คือตามสัปดาห์นั้นๆ ว่าเรียนอะไรไป

ประสบการณ์ในวิชานี้

ชิลๆ ครับ ส่วนใหญ่จะนั่งสอนเพื่อนมากกว่า แล้วก็ทำแบบฝึกหัดนิดๆ มีครั้งนึงที่สอนเพื่อนถึงตี 3 เป็นช่วงกลางภาค แต่สอนตั้งแต่เที่ยงคืนนะ เพราะว่าก่อนหน้านั้นไปงมเคมีมา ตอนนั้นคือแบบ สมองติ้วๆ แบบดิฟไรยังได้อยู่แต่นาน 555 ส่วนข้อสอบก็เป็นข้อเขียนหมดเลย ก็จะมีคะแนนวิธีทำอยู่ ไม่รู้อาจารย์ให้มั้ย ก็นั่นแหละครับวิชานี้ ชิลมากๆ

คะแนนความชิล: 5/5

204111 Fundamental of Programming ผมเรียนอยู่ sec 001 9.30- 11.30 อังคารกับศุกร์

ตัวเจอร์จ้า วิชานี้เป็นวิชาสอนเขียนโปรแกรมสำหรับเด็กวิทยาคอม โดยจะใช้ Python เขียนนะครับ โดยส่วนตัวคิดว่าเป็นภาษาที่เข้าใจง่ายมากๆ วิชานี้จะเป็นเหมือนว่าสอนใช้ “เครื่องมือ” และก็หลักการเขียนโค้ดอะไรประมาณนั้นครับ ชิลๆ ครับเพราะผมมีประสบการณ์มาก่อน มันเป็นอะไรที่เบื้องต้นมากๆ แต่สำหรับคนที่ไม่เข้าใจก็จะยากหน่อย จะบอกว่าไงดี มันสอนใช้เครื่องมือก็จริง แต่ก็ต้องประยุกต์ใช้ให้ถูกด้วย และก็วิชานี้ก็จะแบ่งเป็น 2 อย่างคือ Lecture กับ Lab ตัว Lecture ก็จะสอนเป็นแบบว่าเครื่องมือตัวนี้ทำไรได้ เอาไว้ทำไรบ้าง แล้วมีอะไรที่ต้องรู้อีกบ้างสำหรับโปรแกรมมิ่งไรประมาณนี้ มีสอนคณิตที่เกี่ยวกับการเขียนโค้ดด้วย แต่เบื้องต้นนะ และก็จะมี E-Lab เป็นเหมือนว่า ให้เราเขียนโค้ดให้ถูกในช่องที่เค้ากำหนดให้อะไรประมาณนี้ เขียนในเว็บ ส่วนคาบ Lab ก็จะเป็นการยกตัวอย่างการใช้เครื่องมือ และการเขียนโค้ดอะไรประมาณนี้ เอาจริงๆ มันก็คือคาบ Lecture แหละแต่เรียนในห้องและ Interact กับอาจารย์ได้ และที่ขาดไม่ได้สำหรับวิชานี้เลยคือ แบบฝึกหัด หรือการบ้านนี่เอง ซึ่งก็จะยากหน่อยๆ ไม่ยากแหละ ง่ายด้วยซ้ำ(สำหรับผมนะ) โดยจะให้เราเขียนโค้ดแล้วส่งขึ้น grader ถ้าถูก 100% ก็ส่งตัวไฟล์โค้ดเข้าไปในเว็บส่ง และก็จะมีพี่ TA มาช่วยสอนการบ้านด้วย การเรียนคาบ Lab จะเรียนในห้องเรียน มีคอมให้ คอมก็ไม่ได้แรงอะไร เป็นแบบว่าจอติด cpu อะ ส่วน Lecture ก็จะเรียนออนไลน์

สำหรับการเก็บคะแนน

คะแนนเข้าเรียน + การบ้าน 30%, ควิซ 15%, สอบกลางภาค 25% และปลายภาค 30%

ควิซของวิชานี้จะเป็นแบบสอบย่อยในห้อง เป็นเนื้อหาของช่วงก่อนกลางภาค และก่อนปลายภาค

ประสบการณ์ในวิชานี้

ชิลอีกแล้วครับ 5555555 ส่วนตัวเคยเขียน C/C++ มาก่อนก็เลยพอเข้าใจเบื้องต้นได้อยู่ แล้วก็มาได้เรียน Python เพิ่ม ปรับเปลี่ยนนิดๆ หน่อยๆ ก็เขียนได้แล้ว ส่วนตัวคิดว่าวิชานี้ไม่มีไรมากครับ แค่เรียนว่า Python มีไรบ้าง ทำไรได้บ้าง จัดการไรได้บ้าง แล้วก็จะได้งานมาทำเพื่อลองใช้เครื่องมือนั้นๆ ที่เรียนมา มันจะมีความรู้สึกว่า เชี่ยยย มันทำอย่างงี้ได้ด้วย ทำอย่างงั้นได้ด้วย อะไรประมาณนี้ แล้วก็เป็นอีกครั้งที่เป็นคนสอนเพื่อน 555 สนุกมาก อาจารย์ก็เฟรนด์ลี่มากๆ มันจะมีที่นั่งใต้ภาคอยู่ ผมก็นัดเพื่อนมาทำการบ้านกัน นั่งบ่นๆ กัน เอ๋ทำไมอันนี้ไม่ออกวะ บ่นๆ ไปตามภาษาเด็กคอม 555 แล้วก็จะมีช่วงนึงที่แบบเนื้อหาไม่ยากนะ แต่เข้าใจยาก แต่ถ้าเข้าใจก็สบายละแล้วมันก็จะมีควิซสอบเก็บคะแนน ตอนนั้นเพื่อนที่เป็นโคตรมหาเทพได้ลองเขียนโจทย์แล้วให้ผมกับเพื่อนทำเพื่อซ้อม โห บอกเลยว่าโจทย์เพื่อนยากกว่าโจทย์ควิซอีก 555 ให้มา 2 ข้อ 2 ชม. ทำได้ข้อเดียว อันนี้ของเพื่อนนะ แต่ของควิซคือให้มา 2 ข้อ เวลา 1 คาบ 15 นาทีเสร็จ 5555 บอกเลยอย่างต่าง

คะแนนความชิล: 5/5

เทอม 2:

เทอมนี้เครียดขึ้นนิดนึง แต่ยังคนความชิลไว้อยู่ มันเครียดเพราะว่ามันเจอวิชาที่ไม่เคยเจอมาบ้าง งานหนักบ้างอะไรประมาณนี้ แต่หลังจากปรับตัวแล้วทำให้รู้สึกว่าทำตัวชิลกว่าเดิม เอาจริงๆ ก็คือขี้เกียจกว่าเดิมแหละ 555 คือตอนช่วงปี 1 จะมีนัดอ่านหนังสือ แต่พอเทอม 2 ไม่มีนัดไรเลย มีก็อ่านแปปเดียวแล้วก็เล่นเกม 555 ซึ่งการเรียนก็ยังมีออนไลน์อยู่บ้าง แต่ก็น้อยกว่าเทอม 1 มากๆ ส่วนใหญ่เป็นในห้องละ แต่ก็จะมีปัญหาก่อนกลางภาคที่โควิดระลอก 2 ทำให้มีการเลื่อนสอบกลางภาคไป ทำให้แบบว่า เรียนหลังสอบกลางภาคแปปก็สอบปลายภาคละ อะไรประมาณนี้ เรื่องการแต่งตัวด้วยความที่เป็นเทอม 2 แล้ว ขี้เกียจรีดผ้าครับ ใส่สุภาพไป เสื้อภาคกับกางเกงยีนแล้วก็รองเท้าหนัง อยู่ได้ชิลๆ ทั้งเทอม 555

สถานการณ์ที่เกิดขึ้นในเทอมนี้ (Environment Set-up): ต้นเทอมเป็นช่วงการมีมาตรการลดผ่อนการป้องกันโควิด และก็จะมีโควิดระบาดระลอก 2 ในช่วงก่อนกลางภาค และก็รู้สึกว่ากลับมาเป็นปกติในช่วงปลายภาค

โอเคเข้าเรื่อง

207187 ฟิสิกส์ 1 ผมเรียนอยู่ sec 002 8.00 – 9.30 อังคารกับศุกร์

ใช่ละครับทุกท่าน 8 โมงอีกแล้วววว painnn เนื้อหาวิชานี้เป็นฟิสิกส์ ม.ปลายเลย แต่มีของมหาลัยเข้ามาแค่นิดเดียว นิดเดียวเท่านั้น มีอาจารย์สอนอยู่ 2 ท่าน ท่านนึงสอนก่อนกลางภาคอีกท่านสอนหลังกลางภาค อาจารย์คนแรกสอนจนถึงเรื่องก่อนไฟฟ้า ม.4 ม.5 ครึ่งอะไรประมาณนั้น แล้วก็อีกท่านจะสอนตั้งแต่ไฟฟ้าไปจนถึงฟิสิกส์ยุคใหม่ ซึ่งท่านแรกเรียนในห้องเท่านั้น คือ 8 โมงปุ้ป เริ่มเรียนเลย เบรอห์ ผมก็พอๆ ไปทันอยู่ สอนเข้าใจอยู่ แต่พอหลังกลางภาคปุ้ป อาจารย์อีกคนมา แค่คาบแรกก็กินเต็มละ ไม่รู้เรื่อง แต่อาจารย์คนนี้ออนไลน์ด้วย ในห้องก็ได้ หลังจากนั้นผมก็เลยเรียนออนไลน์ ไม่ได้เรียนหรอก ใส่หูฟัง เข้า MS team นอน 555

สำหรับการเก็บคะแนน

มีคะแนนเก็บจากการบ้าน 30% สอบกลางภาคและปลายภาคอย่างละ 35% รวมเป็น 70%

การบ้านจะได้ทุกอาทิตย์เพราะเรียนอาทิตย์ละเรื่อง แล้วก็คะแนนตรงนี้แหละช่วยสุดๆ

ประสบการณ์ในวิชานี้

มันจะมีเพื่อนคนนึงที่แบบว่าเทพฟิอยู่ในกลุ่ม เค้าจะทำการบ้านแล้วแจกวิธีทำให้ :pray: ก็เป็นวิชาที่ทำตัวชิลๆ แต่เนื้อหาไม่ชิลเลยครับ ตอนแรกๆ ก็ยังโอเคแต่ครึ่งหลังนี่ต้องมานั่งอ่านเองหมดนิดนึง เอาบ้างไม่เอาบ้างไรงี้ ส่วนใหญ่ในคาบหมดไปกับการหลับ อันนี้ของครึ่งหลังนะ ครึ่งแรกยังปกติอยู่มาบ้างไม่มาบ้าง ถ้าไม่มาก็หลับอยู่

คะแนนความชิล: 3/5

207117 แลปฟิสิกส์ 1 ผมเรียนอยู่ sec 021 14.30 – 17.30 จันทร์

วิชานี้ก็เหมือนแลปเหมือนเทอม 1 คือเรียนควบคู่ไปกับ 207187 ฟิสิกส์ 1 แต่มันก็ไม่ได้ควบคู่แบบเนื้อหาในคาบกับในแลปควบคู่กันนะ เพราะผมย้ายเซคมา แล้วก็อาจารย์ TA เซคนี้โคตรเฟรนด์ลี่ ชิลๆ มาก แต่สัดส่วนคะแนนไม่ชิลเลย ในแลปคือเป็นการทดลองฟิสิกส์ง่ายๆ ซับซ้อนนิดหน่อย ทำเสร็จก็กลับบ้านได้ ไม่มีการบรีฟต้นคาบให้ เข้ามาเบิกอุปกรณ์แล้วทำเลย แต่มีอธิบายเป็น vdo หรือแบบชีทใบงานให้ และก็มีบางครั้งที่พี่ TA จะเรียกอธิบายแล้วก็เขียนสูตรบนกระดานให้เลย 555 เราก็แค่ทำการทดลอง เขียนรายงานแล้วก็กลับบ้าน ง่ายๆ ครับวิชานี้ เราสามารถเรียก TA มาบอกวิธีทำเลยก็ได้นะ 555 แต่ไม่ง่ายกับตอนสอบเลย ออกทฤษฎีด้วย คือต้องอ่านฟิ 1 มาสอบอะ

สำหรับการเก็บคะแนน

คะแนนแลป 50% และสอบปลายภาค 50%

ประสบการณ์ในวิชานี้

คือเป็นวิชาที่เราได้บ่นกับเพื่อนในกลุ่มสุดๆ แบบทำงี้หรอวะ ใช่หรอวะ แล้วก็ถามพี่เค้า แล้วก็เถียงไปเถียงมา ซักพักจะได้เห็นเด็กวิทยาคอมตีกันในแลปฟิละ 555 ตอนเรียนแลปชิลๆ ครับ ไม่เหนื่อยเลย แต่ช้าตรงเขียนผลการทดลองนี่แหละ และก็มีช่วงนึงก่อนกลางภาคที่โควิดระบาด คุณเคยทำแลปออนไลน์ปะ 555 คืออาจารย์เข้าจะถ่ายรูปมาให้เลย คือเราไม่ต้องไปทำอะ เราแค่เขียนผลการทดลองส่ง อันนี้ชิลมาก ทำแปปเดียว แต่ก็นานตรงเราต้องซูมรูปดูเครื่องมือด้วยนี่แหละ เครื่องมือก็โคตร analog บางอันชัดบ้าง บางอันเลขหายๆ

คะแนนความชิล: 4/5

201111 World of Sci ผมเรียนอยู่ sec 001 13.00 – 14.30 อังคารกับศุกร์

มันคือวิชา 140104 Citizenship ของคณะวิทยาอะ แบบว่าออกแนววิทยา คือแบบว่าจะมีงานกลุ่มให้ทำเป็นโปรเจคใหญ่ๆ 1 อันเกี่ยวกับเรื่องวิทยาศาสตร์ในชีวิตประจำวันมั้ง แล้วให้จับกลุ่มกัน 10- 12 คน เริ่มเหมือนปะๆ อะเดี๋ยวค่อยเล่าต่อ ตัดกลับมาที่เนื้อหาที่เรียนก่อน เราจะใช้เวลาอยู่ในห้องประมาณแค่ 4 - 6 คาบมั้ง 2 คาบแรกเป็นแนะนำและจับกลุ่มกับกำหนดหัวข้อโปรเจค ส่วนที่เหลือเป็น Lecture บรรยายเกี่ยวกับประวัติของวิทยาศาสตร์ เทคโนโลยี การเขียนผลงานวิจัยต่างๆ ใช้เวลาไม่เกิน 4 คาบ แล้วก็จะไม่ได้อยู่ในห้องละ และด้วยที่ว่าก่อนกลางภาคมีโควิดระบาด ทำให้การรวมกลุ่มการทำงานไม่ราบรื่นเท่าไหร่ เป็นว่าทุกคนทำงานออนไลน์หมด และก็ใช่ครับต่อจากข้างบนที่บอกว่าเหมือน 140104 คือทำวิดีโอพรีเซนต์ครับและก็ทำ 2 รอบด้วย pain คืออาจารย์เค้าจะดู 2 รอบคือรอบแรกจะเป็นเบื้องต้นของงานเราว่ามีอะไรบ้าง หมายถึงอะไร เกี่ยวกับอะไรในชีวิตประจำวัน ยกตัวอย่างนิดๆ และอันที่ 2 คือลึกๆ เข้าไปแล้วโปรเจคเรามีไรอีก เช่นการยกตัวอย่างที่เกิดขึ้น แล้วโปรเจคเรามีอะไรในชีวิตประจำวันว่า นี่แหละคือ 1 ในตัวอย่างในโปรเจค ผมอาจจะอธิบายงงๆ ก็ขอโทษด้วยนะครับ

สำหรับการเก็บคะแนน

โปรเจค 80% และสอบมิดเทอม 20% (ออนไลน์)

ประสบการณ์ในวิชานี้

บอกได้เลยว่าเหนื่อย เอาตอนสอบมิดเทอมก่อน อันนี้ชิลจริง เป็นเนื้อหา Lecture ที่เรียนไปทั้งหมด การสอบคือสอบออนไลน์ อาจารย์บอกไม่ต้องเปิดกล้อง ไม่ต้องซูม โคตรฟรี กลับมาต่อที่บอกเหนื่อย เหนื่อยตรงทำโปรเจคคือตั้งแต่หาข้อมูล กลุ่มผมก็จะมีคนคัดข้อมูลอีก แล้วก็เอาไปทำสไลด์ บอกเลยสไลด์สวยมาก กราบ แล้วเสร็จแล้วก็ต้องเอามาทำเป็นวิดีโอนี่แหละ คือในวิดีโอตัวแรกคิดว่าทำแปปเดียวก็เสร็จนะ แต่เพื่อนบอกให้ใส่แรป ไปด้วย อันนั้นคนที่ทำแรปก็ไม่น่ามีปัญหาอะไร มีปัญหากับคนทำวิดีโอแหละครับ ผมเอง เอ๋ เราจะ display ช่วงแรปออกมายังไงดีหว่า ก็เลยใส่ตัวหนังสือลวกๆ ไปเป็น Lyric vdo แล้วก็ข้างหลังก็มีสไลด์นำเสนอ โดยที่จะหาคนพากย์มาอ่านบทในแต่ละสไลด์แล้วเอามาแทรก ช้าตรงใส่ซับนั่นแหละ นึกว่าชิลละนะแค่นี้ มีหนักกว่านี้อีก รู้สึกว่าวิดีโอตัวหลังโคตรเล่นใหญ่เลย คือตอนตัวแรกอะ กลุ่มผมไม่ได้เปิดกล้องถ่ายเลย แต่ช่วงหลังคือเล่นใหญ่มาก ของกลุ่มผมช่วงหลังเป็นการยกตัวอย่างเรื่องในงานที่ทำ ผมมีหน้าที่ทั้งถ่าย อัดเสียงแล้วก็ตัดต่อ โห โคตรเด็กมัธยม starter pack อันนี้บอกได้เลยว่าเหนื่อยมาก แต่ก็คุ้มอยู่ ถือว่าเป็นการปัดฝุ่นฝีมือมัธยม 😊

คะแนนความชิล: 3/5

204100 IT and Modern Life ผมเรียนอยู่ sec 001 14.30 – 16.00 อังคารกับศุกร์

วิชานี้มีเนื้อหาเกี่ยวกับ IT ทั่วไปในชีวิตเราเลย แบบว่าอินเทอร์เน็ตมีการเชื่อมต่อแบบใดบ้าง input output คืออะไร ซอฟท์แวร์ที่ต้องใช้ในชีวิตประจำวันมีอะไรบ้าง กฎการใช้อินเทอร์เน็ตหรือสารสนเทศมีไรบ้าง อะไรประมาณนี้ ส่วนใหญ่เนื้อหาค่อนข้างลึก และในแต่ละสัปดาห์อาจารย์จะให้ vdo มาดู เป็นของแต่ละเรื่อง และก็จะมี Assignment ให้ทำ ส่วนใหญ่เป็นกากบาทให้เลือกทำในเน็ต และมีบางเรื่องที่เราต้องทำไฟล์ส่งด้วยเช่น Word, PowerPoint ประมาณนี้

สำหรับการเก็บคะแนน

Assignment 60%, และก็สอบปลายภาค 40%

ประสบการณ์ในวิชานี้

เป็นเคล็ดไม่ลับละกัน สำหรับการทำ Assignment ที่เป็นกากบาท คืออาจารย์เค้าจะมีไฟล์ pdf มาด้วยพร้อมกับ vdo นั่นคืออะไรครับ เรา speedrun ข้าม vdo ไปทำ Assignment เปิด pdf ดู ctrl-f หารัวๆ 555 แล้วพอหลังๆ อะอาจารย์เค้าเริ่มแบบเป็น pdf ที่เป็นรูปอะเก็ทปะ แบบเราก็จะอ่านได้ไงเพราะในรูปเป็นตัวอักษรแต่เราคุมดำไม่ได้เพราะมันเป็นรูป อันนี้ก็ต้อง Google หากันนิดนึง แล้วพอมาตอนสอบปลายภาค เค้าจะให้ไปนั่งในห้องที่เป็นห้องคอมสอบ ให้สอบกับเว็บที่เราทำ Assignment เลย แล้วก็มีเพื่อนนั่งข้างๆ มีฟิวเจอร์บอร์ดดำบังอยู่ แต่ข้างหน้าไม่มี ตอนแรกก็คิดว่า เอ๋เราก็ดูเพื่อนข้างหน้าได้ดิ ตอนทำจริงๆ แทบจะไม่ได้ดูเพราะตั้งใจทำนิดๆ + speedrun มันแทบจะไม่มีเวลาดูเลย

คะแนนความชิล: 4/5

001102 Fundamental English 2 ผมเรียนอยู่ sec 014 9.30 – 11.00 จันทร์กับพฤหัสบดี

วิชานี้เป็นอังกฤษง่ายๆ เพิ่มเติมจาก 001101 Fundamental English 1 โดยจะมี Grammar เพิ่มขึ้น คำศัพท์เพิ่มขึ้น แต่เนื้อหากก็ไม่ได้ต่างจากเนื้อหา ม.ปลายแต่อย่างใด และก็จะมี Story Telling แต่ในช่วงที่ทำเป็นช่วงโควิดระลอก 2 ทำให้ต้องทำออนไลน์ หรือทำออนไลน์อยู่แล้ว จำไม่ได้

สำหรับการเก็บคะแนน

Speaking, Listening, Story Telling อย่างละ 10% รวมเป็น 30% และสอบกลางภาคและปลายภาคอย่างละ 35% รวมเป็น 70%

ประสบการณ์ในวิชานี้

เอาจริงๆ น่าจะเป็นช่วงตอนทำ Story Telling มากกว่า แบบว่าตอนนั้นอาจารย์ให้อัดวิดีโอแบบคุยกัน ผ่านคอลก็ได้หรือแบบว่าอย่างน้อยอะให้เป็นวิดีโอคุยกันตามหัวข้อที่ให้ แล้วที่พีกก็คือผมกับเพื่อนนั่งคนละฟากมุมห้องกัน แล้วก็ทำให้กล้องไม่เห็นกัน คุยกันในห้องนั้นอะ 555 มันก็จะแก้อะไรได้ง่ายอยู่ คือนั่งคุยกันในซูมแต่อยู่ในห้องเดียวกัน เทคโนโลยีนี่ดีจริงๆ

คะแนนความชิล: 5/5

206112 แคลคูลัส 2 ผมเรียนอยู่ sec 003 11.00 – 12.30 จันทร์กับพฤหัสบดี

ถ้าสำหรับผมแคลคูลัส 1 ง่ายแล้ว ใช่แล้วครับ แคลคูลัส 2 ยาก ชห มันเป็นเนื้อหาเกี่ยวกับกราฟส่วนใหญ่ และก็เล่นกับรูปทรง 3D โดยการประยุกต์ใช้แคลคูลัส 1 มาช่วย ตายยยย

สำหรับการเก็บคะแนน

สอบกลางภาคและปลายภาคอย่างละ 50% รวมเป็น 100% ตายยยย

ประสบการณ์ในวิชานี้

ตายยยยย ตายครับตาย เราว่าเราก็เข้าใจละนะ แต่ต้องมานั่งแปลภาษาให้เข้าใจอีก แล้วพอสอนออนไลน์คือตายอะ นี่ทบทวนอยู่นิดๆ นะ ตอนสอนออนไลน์คือแบบ ไม่ได้อะ ครับวิชานี้ผมก็รอดมาอยู่แม้จะไม่ได้ตามเป้าก็ตาม

คะแนนความชิล: 3/5

204113 Principle of Computing ผมเรียนอยู่ sec 002 9.30 – 11.30 อังคารกับศุกร์

ตัวเจอร์จ้า เป็นวิชาที่แบบว่ามี 2 แบบ แบบชิลกับแบบอิหยังวะ แบบอิหยังวะคือตอน Lecture วันอังคาร จะเป็นการเรียนเกี่ยวกับว่าคอมพิวเตอร์ทำงานยังไง แบบไม่ใช่แค่พื้นๆ นะ แบบลึกเลยตั้งแต่เลขฐานยันอินเทอร์เน็ตยัน Security มีเขียนโค้ดนิดเดียวนอกนั้นคอนเซปล้วนๆ บอกเลยว่า Mind Blown ส่วนคาบ Lab โคตรชิล แบบว่าคนละฟากโลกของ Lecture เลยคือนั่งต่อเลโก้ครับ ใช่ครับ นั่งต่อเลโก้ เลโก้ที่ว่าคือ Lego Mindstorms ev3 ครับ มันจะมีตัว micro python ที่แบบว่าเราเขียนโค้ดแล้วให้หุ่นทำงานตามโค้ดเลย ทุกทีมันจะเป็นแบบ blockly coding คือลากวางลากวาง แต่ในวิชานี้เราเขียน python ควบคุมหุ่นเลย จุดประสงค์คล้ายๆ ว่า introduction to iot ประมาณนี้เลย แต่ไม่ได้ยากมาก เราไม่ต้องไปห่วงเรื่องไฟฟ้า hardware พัง เพราะมันคุมให้หมด(ถ้า Arduino นี่ระเบิดยาวๆ) เราสนแค่ว่าเราจะต่อยังไงกับออกแบบโค้ดยังไงให้ได้เป้าหมายที่กำหนด โดยแต่ละคาบอาจารย์ก็จะสอนว่าโค้ดตัวนี้ใช้ทำอะไร แบบว่าถ้าเอาให้เข้าใจก็คือสอนใช้คลาสว่าคลาสนี้ทำอะไรยังไง แล้วก็จะมีงานให้ทำในแต่ละคาบ บอกเลยว่าสนุก และปีผมก็เป็นปีแรกที่ได้เรียนเลโก้ด้วย มันก็เลยมีเหตุการณ์ที่ทำให้ไม่ตามตารางหลายอย่าง เดี่ยวผมเล่าต่อ อาจารย์เฟรนด์ลี่มาก มาจาก 204111 คนเดิม

สำหรับการให้คะแนน

คะแนนเก็บ + ควิซ + คะแนนเข้าห้องรวม 60% และสอบกลางภาคกับปลายภาคอย่างละ 20% รวมเป็น 40%

ประสบการณ์ในวิชานี้

ถ้าไม่เครียดกับคาบ Lecture แล้วก็จะมีความชิลมากๆ กับคาบ Lab มันจะมีตอนทำควิซที่ให้ทำใน quizziz แล้วบอกเลยว่าทำออนไลน์ครับ ก็เลยนั่งในดิสคอร์ดแล้วเอาข้อมามั่วๆ กันทำ แล้วพอตอนคุยกับอาจารย์ท้ายคาบ ไมค์เพื่อนดันดูดเสียงดิสคอร์ด เกือบตายทั้งตี้ 555 และมันมีช่วงที่จะต้องสอบกลางภาคแล้วแต่มีโควิด ทำให้เลื่อนสอบออกไป คือตอนนั้นอ่านวิชานี้แบบไม่รู้ว่าออกลึกมั้ย อ่านเยอะมาก แล้วก็พอมันเลื่อน ทำให้ต้องเรียนเนื้อหาปลายภาคไปก่อน แต่ตอนสอบก็สอบเนื้อหากลางภาคแหละ พออ่านไปลึกมากแล้วไปสอบ คือแบบ ทำไมมันออกง่ายจัง ที่อ่านมานี่ไม่ออกเลย และพอปลายภาคอันนี้พีคสุดในเทอมละ ข้อสอบเป็นแบบข้อเขียนนะนักเรียนทำในสมุด ใช่ครับ ทำในสมุด เป็นคำแรกที่ผมไม่เคยได้ยินมาก่อน ตอนแรกคิดว่าโจทย์มันน่าจะมีในสมุดแล้วให้เราเขียนตอบมั้ง แต่ไม่เลย กระดาษคำถามชุดนึง สมุดเล่นนึง แล้วมีอยู่ 2 ชุด เขียนยาวๆ ครับ บอกเลยว่าปวดมือสุดๆ 555 สำหรับวิชานี้เป็นวิชาที่สนุกมากสำหรับผมนะ

คะแนนความชิล: 5/5

ทิ้งท้าย ถ้าอาจารย์คิดจะรับ TA ทั้ง 20411 และ 204113ติดต่อมาได้นะครับ หาตังทำคีย์บอร์ดอยู่ 555

สำหรับรายวิชาที่ผมเรียนในปีนี้ก็มีเท่านี้แหละครับ ขอบคุณครับ

Quick Q&A

Q: ทำไมไม่มีรูปอย่างอื่นเลย

A: ขี้เกียจครับ + ไม่รู้จะเอารูปอะไรมาใส่

Q: เดินทางยังไง พักอยู่ที่ไหน

A: ปี 1 พี่ปั่นแต่จักรยาน ปั่นจริงๆ แล้วก็อยู่ที่หอ 7 ชายมช หอถูกอยู่ 2 คน แต่โต๊ะเล็ก

Q: ตอนว่างๆ พี่ทำอะไร

A: นั่งทำโค้ดเล่นๆ ครับ แล้วก็ส่วนใหญ่จะเล่นเกม เล่น osu! นะ เพราะว่าหอโต๊ะเล็ก

Q: พี่-

A: โสดครับ

ถ้ามีอะไรถาม ถามได้เรื่อยๆ นะครับ จะเอามาเขียนต่อ